Abelova cena

Abelova cena je ocenenie udeľované každoročne nórskym kráľom vynikajúcim matematikom. Cena bola založená v roku 2002 pri príležitosti dvojstého výročia narodenia nórskeho matematika Nielsa Henrika Abela a je pomenovaná jeho menom. Cieľom ceny je propagácia a zvyšovanie prestíže matematiky, najmä medzi mládežou.

O nositeľovi ceny každoročne rozhoduje komisia piatich matematikov na nórskej akadémii vied. Cena je navrhnutá podľa vzoru Nobelovej ceny, ktorá sa neudeľuje za matematiku. Nórsky štát založil v roku 2001 pre cenu fond v hodnote 200 000 000 NOK (cca. 23,93 miliónov €). Laureát ceny dostane z tohto fondu odmenu vo výške 6 miliónov nórskych korún (cca. 718 tisíc €).

 Ocenení 
+ Nositelia Abelovej ceny Rok  Nositeľ  Odôvodnenie 2003  Jean-Pierre Serre  za svoju kľúčovú úlohu pri vytváraní dnešnej podoby mnohých častí matematiky vrátane topológie, algebraickej geometrie a teórie čísel 2004  Michael Atiyah a Isadore Singer  za objav a dôkaz po nich pomenovanej vety, v ktorej sa využíva topológia, geometria a matematická analýza, a za ich vynikajúcu úlohu pri spájaní matematiky a teoretickej fyziky 2005  Peter Lax  za prelomové príspevky k teórii a aplikácii parciálnych diferenciálnych rovníc a ich výpočtov 2006  Lennart Carleson  za prelomové príspevky v harmonickej analýze a teórii hladkých dynamických systémov 2007  Srinivasa S.R. Varadhan  za zásadný prínos k vypočítavaniu pravdepodobnosti a za to, že vytvoril jednotnú teóriu pre veľké odchýlky 2008  John Griggs Thompson a Jacques Tits  za hlboké výsledky v algebre a najmä za vplyv na utváranie modernej teórie grúp 2009  Michail Leonidovič Gromov  za revolučný prínos v oblasti geometrie 2010  John Tate  za dlhodobý významný vplyv na teóriu čísel 2011  John Milnor  za priekopnícke objavy v topológii, geometrii a algebre 2012  Endre Szemerédi  za zásadné príspevky diskrétnej matematike a teoretickej počítačovej vede a s uznaním hlbokých a trvalých dôsledkov týchto príspevkov pre aditívnu teóriu čísel a ergodickú teóriu 2013  Pierre Deligne  za plodné príspevky pre algebraickú geometriu a za ich transformatívny dopad na teóriu čísel, teóriu reprezentácií a príbuzné odbory 2014  Jakov Grigorievič Sinaj  za príspevok v obore dynamických systémov, ergodickej teórie a matematickej fyziky 2015  John Forbes Nash a Louis Nirenberg  za prácu na parciálnych diferenciálnych rovniciach 2016  Andrew Wiles  za dôkaz Fermatovej vety 2017  Yves Meyer  za kľúčovú úlohu vo vývoji matematickej teórie waveletov 2018  Robert Langlands  za vizionársky program spájajúci teóriu reprezentácie s teóriou čísel 2019 Karen Uhlenbecková za priekopnícke výsledky v obore geometrických parciálnych diferenciálnych rovníc, kalibračných teórií a integrabilných systémov a za zásadný dopad jej práce na analýzu, geometriu a matematickú fyziku 2020  Hillel Furstenberg a Grigorij Margulis  za priekopnícke využitie metód pravdepodobnosti a dynamických systémov v teórii grúp, teórii čísel a kombinatorike 2021  László Lovász a Avi Wigderson  za ich zásadný prínos k teoretickej informatike a diskrétnej matematike a za vedúcu úlohu v ich premene na kľúčové oblasti modernej matematiky 2022  Dennis Sullivan  za jeho prelomové príspevky k topológii v najširšom zmysle, najmä k jej algebraickým, geometrickým a dynamickým aspektom

 Referencie 

 Pozri aj 
 Wolfova cena za matematiku
 Nobelova cena
 Fieldsova medaila
 Wienerova cena

 Externé odkazy 
 abelprisen.no – Oficiálna stránka Abelovej ceny 


Kategória:Vedecké ocenenia
Kategória:Ceny za matematiku
Kategória:Eponymické termíny v matematike